《游石门洞》
宋代·李洪

溪壑萦纡碍去舟，石门雄峭未曾游。
云深飞瀑自成雨，洞辟双扉最上头。
紫府丹台疑有路，碧岩红树饱经秋。
追怀颜谢当年兴，坐听猿吟和四愁。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。